Čindvinas

Čindvinas () – upė vakarų Mianmare; didžiausias dešinysis Ajejarvadžio (Iravadžio) intakas. Prasideda Kačinų valstijoje, Kumuno kalnų Hukaungo slėnyje, sutekėjus Tainaichos, Tabijos, Tavano ir Tarono upėms. Padžioje teka į šiaurės vakarus, paskui pasuka į pietus ir teka tarpukalnių dubuma. Prateka Sagaino ir Magvajaus provincijas, įteka į Ajejarvadį tarp Bagano ir Mjindžano.

Didžiausias intakas – Uju (kairysis).

Čindvinas vasaromis patvinsta. Žemupys laivuojamas. Čindvino vanduo naudojamas drėkinimui.

Mianmaro upės